বুদ্ধদেব-কথিত ‘ক্যামেরা-কণ্টকিত প্রগল্‌ভ জনারণ্য’-র অংশ না হয়েও (বা না হতে পেরেও) আসমা বীথির ‘ক্যামেরার কামরায়’ কয়েদ-করা একুশটি স্থিরচিত্রে দেখা হয়ে গেল টাইগার হিলের সূর্যোদয় -- ‘অন্ধকার চিরে একটু একটু করে কীভাবে ফুটে ওঠে আলোর রেখা’! ছোট্ট ভূমিকায় সূর্যোদয় দেখার প্রস্তুতিপর্বের বিবরণ ভালো লাগল। মন্তব্যের ঘরে উদ্ধৃত বুদ্ধদেবের কবিতায় পাচ্ছি সূর্যোদয়কালীন কয়েকটা টুকরো ছবি -- যথাক্রমে : কোনো ক্লান্ত-পাখির স্তব্ধতার মতো নীল-কালো একখানা মেঘের উপরে লাল রেখা ফুটেছে অনেকক্ষণ। [..]